Keskustelu:Kulosaaren auto-onnettomuus 1928

message: Sinänsä ihan mielenkiintoista ajankuvaa, mutta onko kuuden hengen vienyt kolari tietosanakirjamerkittävä? Autokolareita sattuu päivittäin ja varmaan tässäkin mittakaavassa ainakin vuosittain. --Kissa21782 (keskustelu) 13. toukokuuta 2020 kello 20.28 (EEST)
replies: text: Luopioisten auto-onnettomuus 1930 ja Suodenniemen auto-onnettomuus 1945 ovat varmaankin aika lailla samaa kastia. --Kissa21782 (keskustelu) 13. toukokuuta 2020 kello 20.33 (EEST)
replies: text: :Pidin rajana viittä kuolonuhria, kun lisäsin näitä vanhoja liikenneonnettomuuksia, ainakaan sen perusteella, mitä olen tuon ajan sanomalehtiä tutkinut, eivät onnettomuudet, joissa on kuollut viisi tai enemmän ihmistä olleet kuitenkaan kovin yleisiä tuolloin. Suurin ennen sotia tapahtunut auto-onnettomuus oli 1937 tapahtunut Uskelan auto-onnettomuus jossa kuoli kahdeksan ihmistä. Nämä useita kuolonuhreja vaatineet onnettomuudet näyttävät olleen usein sellaisia, joissa kuorma-auton lavalla oli kuljetettu ihmisiä, se näyttää olleen tuolloin vielä tavallista.--Tjp (keskustelu) 15. toukokuuta 2020 kello 13.42 (EEST)
Kyllä poikkeukselliset uutistapahtumat, varsinkin tälläiset joista ei paljoa tietoa muualta löydy ovat paljon merkityksellisempiä kuin vaikkapa Yhdystiet. Ja on aika harvinaista kuitenkin tälläiset kolarit missä kuolee näin paljon ihmisiä. Jos tälläinen tapahtuu kerran vuodessa niin mielestäni se on varsin harvoin wikipediaankin. Korkki74 (keskustelu) 13. toukokuuta 2020 kello 21.03 (EEST)

text: Kyllä näitä useammin tapahtuu. Pelkästään Suomessa jo sattunee useamman kerran vuosikymmenessä puhumattakaan rennomman ajotavan maissa.--MAQuire (keskustelu) 14. toukokuuta 2020 kello 13.57 (EEST)
replies: text: : Vuosikymmen on pitkä aika; tarvitseeko yhdenkään vuoden jäädä ilman onnettomuusartikkelia, jos isompia on sinä vuonna sattunut? Ja kuten jo mainitsin: palataan asiaan sitten, jos näitä onnettomuusartikkeleita alkaa olla lukuisia per vuosi; nyt ei ole, eli väitteet onnettomuuksien määrästä suuntaan tai toiseen vaikuttavat vain arvauksilta. Rennomman ajotavan maissa tämän suuruusluokan onnettomuudet varmaan saavat vähemmän huomiota, joten niissä kynnys artikkelille esim. uhrien määrällä mitattuna on korkeampi. --Lax (keskustelu) 14. toukokuuta 2020 kello 14.06 (EEST)
replies: text: :: En tarkoittanut, etteikö tämä olisi merkittävä, vaan että tapahtuu näitä selvästi enemmän.--MAQuire (keskustelu) 14. toukokuuta 2020 kello 16.03 (EEST)
Olisi perin ikävää, jos historiasta ei jätettäisi tänne jäljelle muuta kuin politiikkaa, urheilua ja jokunen kirja. Palataan asiaan sitten, jos Wikipedia alkaa pursuta reunoiltaan 1920-luvun tapahtumia, mutta näillä näytöillä merkittävä. Keskustelualoituksessa mainitun mittakaavankin epäilen osuvan harhaan, kun puhutaan noiden aikojen Suomesta. --Lax (keskustelu) 13. toukokuuta 2020 kello 21.45 (EEST)

text: Joo tämä on vanha ja varmasti yksi aikansa vakavimmista Suomessa, joten eiköhän tämä kannattane säilyttää. --Höyhens (keskustelu) 14. toukokuuta 2020 kello 09.57 (EEST)
Tämä artikkeli ei ainakaan ole asiasisällöltään vanhentunut, vaikka tätä ei enää koskaan päivitettäisi. Erinomaista työtä Tjp; pidetäänpäs artikkeli Wikipediassa. Iivarius (keskustelu) 14. toukokuuta 2020 kello 20.55 (EEST)
Kyllä minäkin tämän ehdottomasti säilyttäisin, kuten yllä on hyvin perusteltu. Jäin vain miettimään sitä, kun näissä vanhoissa onnettomuusartikkeleissa on kerrottu auton kuljettajan nimi. Nykyäänhän sitä ei enää lehdessä kerrottaisi, joten onko tarpeen kertoa täälläkään. --Elena (keskustelu) 16. toukokuuta 2020 kello 15.09 (EEST)

text: Voisi sen nimen poistaa. Ei se itse aiheen kannalta ole edes mitenkään olennainen. Syntymävuoden tai iän tai ainakin ikäluokan voisi säilyttää. --Lax (keskustelu) 16. toukokuuta 2020 kello 18.34 (EEST)

text: Kaksi vuotta on mielestäni JSN:n raja medioille tuomitun nimen kertomiseen nykyään ja se tässäkin ylittyy, joten mainittaisiin ehkä nykyäänkin jossain mediassa.--MAQuire (keskustelu) 16. toukokuuta 2020 kello 18.40 (EEST)
Kjell Westön historiallisessa romaanissa Missä kuljimme kerran kuvataan muuten epäilyttävän samanlaista fiktiivistä onnettomuutta (s. 405–407), joka tapahtuu samalla tavalla samalla paikalla ja jopa ajankohdaksi mainitaan vuoden 1928 elokuun 5. ja 6. päivän välinen yö. Vietettyään iltaa Kulosaaren Casinolla Henning ja Cedi ovat puoli kolmelta yöllä lähdössä naisseuralaistensa kanssa Kulosaaresta Helsinkiin, kun humalainen Henning ajaa autonsa Kulosaaren sillan kaiteen läpi mereen. Miehet selviävät hengissä, naiset kuolevat. Ainoana erona todelliseen tapahtumaan on uhrien lukumäärä. Löytyisiköhän jostain lähde sille, että Westö käytti tätä tapahtumaa innoittajanaan? Romaanista on tehty elokuvakin, mutta en äkkisältään muista, onko onnettomuus mukana siinä. --Risukarhi (keskustelu) 17. toukokuuta 2020 kello 12.59 (EEST)
thread_title:  Merkittävyys